અમેરિકાની ચૂંટણી: ડોનાલ્ડ ટ્રમ્પની ઇમિગ્રન્ટ્સ પર શું અસર થઈ?\nટ્રમ્પની આ માન્યતા ચાર વર્ષમાં વસાહતીઓ અંગેની અમેરિકાની નીતિ પર કેવી રીતે પ્રભાવી થઈ છે? 

અમેરિકામાં રહેતા પરંતુ વિદેશમાં જન્મેલા હોય એવા લોકોની સંખ્યામાં ત્રણ ટકાનો વધારો થયો છે. ડોનાલ્ડ ટ્રમ્પ રાષ્ટ્રપતિ બન્યા ત્યારે આવા લોકોની સંખ્યા 4.37 કરોડ હતી જે વધીને 4.5 કરોડ થઈ ગઈ છે. 

પરંતુ આમાં સૌથી મોટી સંખ્યા મેક્સિકોથી અમેરિકા આવનારા લોકોની હોય છે જે અહીં સ્પષ્ટ નથી કરવામાં આવી. 

વર્ષોથી અમેરિકામાં રહેનારા એવા લોકો જેમનો જન્મ મેક્સિકોમાં થયો હોય એમની સંખ્યામાં બહુ ફેર નથી આવ્યો પરંતુ ટ્રમ્પના રાષ્ટ્રપતિ બન્યા પછીથી તેમની સંખ્યામાં ઘટાડો થયો છે. 

જોકે લૅટિન અમેરિકા અને કૅરેબિયન દેશોમાંથી અમેરિકા આવનારા લોકોની સંખ્યામાં વધારો થયો છે એની સરખામણીમાં મેક્સિકોથી આવનારા લોકોની સંખ્યામાં ઘટાડો જોવા મળ્યો છે.

યુએસ સેન્સસ બ્યૂરો પ્રમાણે યુએસ આવનારા લોકોની સંખ્યામાંથી અમેરિકાથી જનારા લોકોની સંખ્યાની બાદબાકી કરીએ તો આ આંકડો છેલ્લા એક દાયકામાં ઘણો ઓછો રહ્યો છે. 

યુએસ સેન્સસ બ્યૂરોના ઍન્થની નૅપ મુજબ અમેરિકામાં પ્રવાસનમાં ઘટાડો આવ્યો છે કારણકે જે લોકો અમેરિકામાં જન્મેલા નથી એ ફરી વિદેશ જઈ રહ્યા છે. 

આ સિવાય વિઝા સિસ્ટમમાં પણ ફેરફારો આવ્યા છે. 

ડોનાલ્ડ ટ્રમ્પે અમેરિકામાં અસ્થાયી રીતે કામ કરવા માટે આવનારા લોકોને મંજૂરી આપી છે પરંતુ અમેરિકામાં સ્થાયી થવા માટે આવવા માગતા લોકો માટે મુશ્કેલીઓ વધારી છે.

2016માં અમેરિકામાં સ્થાયીરૂપે રહેવા માટે આવનારા 12 લાખ લોકોને વિઝા આપવામાં આવ્યા હતા ત્યારે 2019 માં આ સંખ્યા ઘટીને 10 લાખ થઈ ગઈ હતી. 

આનાથી એ લોકો પર અસર પડી છે જેમના સંબંધીઓ અમેરિકાના નાગરિક અને રહેવાસીઓ છે, જ્યારે નોકરી આપનારી કંપનીઓ અથવા સંસ્થાઓ દ્વારા સ્પૉન્સર કરવામાં આવતા વિઝામાં ફેર નથી આવ્યો. 

જો ટકાવારીની વાત કરીએ તો ઇમિગ્રેશન પૉલિસીમાં આવેલા ફેરફારથી શરણાર્થીઓની સંખ્યા પ્રભાવિત થઈ છે, અમેરિકામાં શરણ માગનારા લોકોને દાખલ થવા દેવામાં આવ્યા હોય, તેવા લોકોની સંખ્યા ઓછી થઈ છે. 

રાષ્ટ્રપતિ દ્વારા નક્કી કરવામાં આવતા ક્વોટાના આધારે અમેરિકામાં દર વર્ષે શરણાર્થીઓને પ્રવેશની મંજૂરી આપવામાં આવે છે.  

શરણ માગનાર લોકોએ અમેરિકાની બહારથી અરજી કરવી પડે છે અને અમેરિકન અધિકારીઓને સમજાવવું પડે છે કે તેમને તેમના દેશમાં ખતરો છે. 

મુસ્લિમ બહુમતી ધરાવતા દેશોથી શરણાર્થીઓને પ્રવેશ નહીં

મુસ્લિમ બહુલ દેશમાંથી આવતા પ્રવાસી લોકોને...\n\ntl;dr:
ડોનાલ્ડ ટ્રમ્પ 2016માં રાષ્ટ્રપતિની ચૂંટણીના પ્રચારમાં વાયદો કર્યો હતો કે તેઓ ગેરકાયદે વસાહતીઓ પર લગામ લગાવશે. તેઓ મેક્સિકોથી યોગ્ય દસ્તાવેજ ન ધરાવતા ગેરકાયદે વસાહતીઓને અમેરિકાની અનેક સમસ્યાઓ માટે જવાબદાર ઠેરવતા આવ્યા છે જેમકે ડ્રગ્સ અને ગુના.